Hyvää päivää! Tervetuloa ohjelmaan "Sanaa naisilta."
Minä olen Teija Pirttijärvi ja puhun tänään -
Jumalaan luottavasta kokonaisesta naisesta.
Efesolaiskirjeen 1. luku, jakeet 3-5:
Jumala ei ole antanut meille pelkuruuden henkeä, -
vaan voiman, rakkauden, raittiuden ja terveen harkinnan hengen.
Jumalaan luottava nainen tietää, että häntä rakastetaan.
Hän kieltäytyy elämästä pelossa.
Pelko on paholaisen ase, jolla se tahtoo estää ihmistä -
nauttimasta elämästä ja edistymisestä.
Pelko saa ihmisen pakenemaan, kätkeytymään ja perääntymään -
haasteista ja vetäytymään kuoreensa niin kuin simpukka.
Meidän tulee katsoa Jeesukseen Kristukseen ja uskoa Häneen.
ja tehdä niitä asioita, joita Herra on meille jo etukäteen valmistanut.
Meidän ei pitäisi pelon tähden vetäytyä pois.
Usko on luottamusta Jumalaan ja Hänen hyviin lupauksiinsa meille.
Pelko on suurin pahan voima, jota saatana käyttää ihmistä vastaan.
Pelko saa ihmisen hautaamaan kykynsä ja talenttinsa, -
koska, hän pelkää niin paljon epäonnistumista, -
toisten ihmisten tuomiota tai arvostelua.
Saatana, joka on valheiden isä, valehtelee ihmisille -
ihmisen arvosta ja elämän merkityksestä, -
laittaen mielen näyttöruudulle jatkuvasti kuvia, -
joista näkyy tappio ja epäonnistuminen.
"Ethän haluaisi häpäistä itseäsi?" se voi kuiskuttaa korvaamme.
Tutki tämän vuoksi Jumalan sanasta lupauksia.
Puhu niitä ääneen itsellesi, jotta voisit pysyä vahvana päätöksessä -
tehdä mitä tahansa Jumala on kutsunut sinut tekemään.
Vähitellen opit elämään tunteittesi yläpuolella.
Tunteet eivät enää määrittele sinua. Tunteet eivät enää estä sinua.
Pelko ei enää saa määritellä sinua.
Tunteet tulevat ja menevät, kuin pilvet taivaalla.
Älä siis katsele niitä. Katso Jeesukseen Kristukseen.
Tartu Jumalan lupaukseen.
Sinä voit tehdä kaiken Hänessä, joka sinua vahvistaa.
Filippiläiskirjeen 4. luku sanoo:
Saat vaeltaa Hengessä, Isän Jumalan huolenpidossa, -
Hänen edeltä valmistamissaan teoissa.
Saat iloita siitä, mitä Isä tekee sinulle ja kauttasi, elämässäsi.
Heprealaiskirjeen 10. luvusta luemme, jakeesta 35 ja 36: -
Usko on luja luottamus siihen, mitä toivotaan.
Ojentautuminen sen mukaan mikä vielä ei näy, -
mutta mikä varmasti on tulossa.
Luottavainen nainen on myönteinen ja hän odottaa elämältä hyviä asioita.
Myönteisyys on Jumalan ominaisuus. Se on Jumalan todellisuutta.
Luottavainen nainen sanoo: "Minä uskon hyvää, -
jokaisesta ihmisestä, koska Jumala sanoo niin."
Roomalaiskirjeen 8. luku, 28. jae opettaa, -
että kaikki asiat yhdessä vaikuttavat niiden parhaaksi, -
jotka Jumalaa rakastavat. Jotka Jumala itse on kutsunut, -
oman suunnitelmansa mukaisesti, elämään ja toivoon.
Hänen suunnitelmansa ovat aina paremmat, kuin omat suunnitelmani.
Jos Jumala on puolellasi, niin kuka voi toimia sinua vastaan?
Kuka voi syyttää Jumalan valittuja?
Arjen taisteluissa me saamme jalon voiton Hänen kauttaan, -
joka on meidät kutsunut elämään, -
ja joka rakastaa meitä ehdottomalla rakkaudella.
Ei mikään asia maailmassa voi erottaa meitä, -
Isän, Jumalan rakkaudesta ja huolenpidosta.
Jumalan huolenpito ja rakkaus tulee ilmi kaikkina elämämme päivinä.
Luottavainen nainen laittaa uskalluksensa Herraan.
Hän ei murehdi etukäteen turhia.
Hän heittää pois murheet ja ottaa Jumalan ikeen yllensä, -
sillä se on sopiva ja kevyt, -
se Jumalan tarkoittama taakka ja suunnitelma.
Luottavainen nainen vie rukouksessa kaikki asiansa, -
Isä Jumalan tietoon kiitoksen kanssa.
Hän vapautuu huolesta ja Jumalan rauha, -
joka on kaikkea ymmärrystä ylempi, -
täyttää hänen ajatuksensa Jeesuksessa Kristuksessa.
Kielteinen ja pelokas asenne tekee elämästä hankalaa ja vaikeaa.
Se tekee meidät onnettomiksi, ja estää tarttumasta haasteisiin.
Ihminen ei ole epäonnistuja sen vuoksi, -
että kokeili erilaisia asioita, jotka eivät sitten toimineetkaan.
Hän epäonnistuu vain silloin, kun hän lakkaa kokonaan yrittämästä -
ja antaa masennuksen vallata mielensä.
Moni jää sohvalle istumaan ja odottamaan parempia aikoja.
Hän ei tiedä, että vanhurskas voi epäonnistua ja langeta.
Silti hän saa jälleen nousta ja Jumala antaa anteeksi.
Aina on uusien mahdollisuuksien päivä.
Jumala teki sinut ja minut ainutlaatuisiksi persooniksi.
Uskon, että luottavaisuus löytyy, kun teemme parhaamme sillä, -
mitä meillä tällä hetkellä on.
Emme voi verrata itseämme toisiin tai kilpailla toisen kanssa.
On uuvuttavaa ponnistella, jotta saisi elämässä ensimmäisen sijan.
Luottamus alkaa, kun me hyväksymme itsemme -
epätäydellisinä ja virheitäkin tekevinä.
Tee päätös, ettet halua enää verrata itseäsi -
ja elämääsi, kenenkään toisen elämään.
Meillä jokaisella on Luojan antama ainutlaatuinen tie ja elämänhistoria.
Arvosta toisia sen vuoksi, mitä he ovat -
ja iloitse myös toisten menestyksestä.
Jokaisen on kannettava oma taakkansa -
vastattava Jumalan edessä vain siitä mitä hän itse on -
ja mitä ratkaisuja itse on tehnyt.
Yksi kymmenestä käskystä sanoo: Älä himoitse.
Älä himoitse mitään lähimmäisesi omaa.
Se tarkoittaa, ettemme saa himoita sitä, mitä lähimmäisellä on, -
miltä hän näyttää, mitä lahjoja hänellä on, -
tai mikä on hänen asemansa työelämässä tai seurakunnassa.
On helppoa katsoa ulkonaisin silmin toisia, -
ja arvioida kuka tämä ihminen on ulkonaisen perusteella.
On helppoa kadehtia toisen omaa ja haluta se itselle.
Tällainen asema ja asenne ei miellytä Jumalaa.
Toinen ihminen voi olla meille esikuvana.
Hänen ei kuitenkaan pitäisi olla mittapuu, johon itseäsi vertaat.
Ihminen menee sinne, minne mieli johtaa.
Kiinnitä enemmän huomiota omiin ajatuksiisi.
Ajattele asioita, jotka auttavat sinua eivätkä estä elämääsi.
Silloin Jumalan voima vapautuu ja Hän auttaa sinua -
olemaan se luottavainen nainen, jollaiseksi Hän sinut tarkoitti.
Muista: Taivaalliset voimat ovat puolellasi. Et ole koskaan yksin!
Sinun Isäsi lukee kaikki ajatuksesi.
Hän tietää tälläkin hetkellä kaikki huolesi ja murheesikin.
Herra on voimallinen auttamaan! Hän lähettää enkelinsä johdattamaan -
sinut siihen paikkaan, minkä Hän on sinulle tarkoittanut.
Roomalaiskirje 12. luku, jae 12 kehottaa: -
Saat kantaa uskovana Jumalan armoa ja rakkautta, -
minne tahansa menetkin.
Saat kokea laupeudellista ja äidillistä sydäntä toisia kohtaan.
Niitä kohtaan, joilta puuttuu isän tai äidin rakkaus ja syli.
Suostu siihen, että Isä Jumala tarkoitti sinulle erilaisen tien.
Ethän enää kapinoi ja pakene Jumalan kutsua kohdallasi?
Hän tietää paremmin kuin sinä. Sano: Isä, Sinun tiesi on -
parempi kuin minun valitsema.
Johdata niissä suunnitelmissa, mitä minulle tarkoitit.
Saat tänään avata sydämesi Isän rakkaudelle.
Hän itse on toivon ja lohdutuksen Jumala.
Hän varustaa sinut arkipäivään ja kulkee vierelläsi, -
uskollisena neuvonantajanasi.
Et suinkaan ole neuvoton tai umpikujassa.
Kun omat mahdollisuutesi loppuvat, silloin Jumala tulee ja avaa tien.
Hän ojentaa kätensä ja sanoo: "Rakkaani, tässä minä olen. -
Tartu käteeni. Kulkekaamme yhdessä."
Isä itse ohjaa sinua oikealle tielle. Hän vahvistaa sisäistä olemustasi.
Pystyt kohtaamaan uusia haasteita ja avaamaan uusia ovia.
Hän on tienraivaaja, itse Jeesus Kristus.
Hän yhdistää sinut ihmisiin, jotka tukevat ja auttavat sinua -
tekemään haastavissakin olosuhteissa Jumalan tahdon.
Rukoilemme yhdessä: Anna Herra Jeesus jokaiselle
katsojalle tässä hetkessä ajatuksia Isän sydämeltä.
Näytä Isän laupiaat ja ymmärtävät kasvot, -
niille jotka kamppailevat omissa vaikeuksissa, -
olosuhteiden paineissa tai perheongelmissa.
Kiitos Isä, että Sinä näet joka ikisen.
Johdata Herra jokaista ystävää arjen keskellä.
Vaikuta kaikissa valinnoissa tahtominen ja tekeminen.
Laita selviä tienviittoja, mihin suuntaan, -
ja kenen kanssa milloinkin tulee kulkea.
Herra, vaikuta Sinä tahtominen ja tekeminen.
En itse osaa, enkä ymmärrä. Elämä on niin monimutkaista.
Tapahtukoon hyvä tahtosi minun ja läheisteni elämässä.
Poista Herra arkuus ja kaikki pelko.
Poista pelko kohdata uusia asioita, tilanteita ja ihmisiä.
Herra Jeesus, valmista meitä kohtaamaan -
kohtalomme, tehtävämme ja elämäntarkoituksemme.
Anna hengellistä näkökykyä ja ilmestystietoa Sinusta Herra.
Anna ilmestystietoa suunnitelmistasi elämääni varten.
Auta rukoilemaan joka päivä.
Tapahtukoon Herra Sinun tahtosi, eikä minun.
Herra, mitä tahdot minun tänään tekevän?
Jeesuksen Kristuksen nimessä rukoilemme. Aamen.
Tekstitys: Sinikka Martikkala